Tob

Tob (hebraisk for «God»/«Godhet»)«Tob», Topicalbible.org er et sted i oldtidens Israel som er nevnt fem ganger i den hebraiske Bibelen (det gamle testamente). Det var et distrikt øst for Jordanelven, rundt 20 km sørøst for Genesaretsjøen  hvor den bibelske fortellingen sier at Jefta flyktet til fra sine brødre i Gilead.Nettbibelen: Dommernes bok 11:2-3, 5: «Også Gileads kone fødte ham sønner. Da disse sønnene ble voksne, jaget de Jefta bort og sa til ham: «Du skal ikke få del i farsarven vår, for du er sønn av en annen kvinne.»  Da flyktet Jefta for brødrene sine og slo seg ned i landet Tob.»

Dets nøyaktige lokalisering er ikke kjent, men i henhold til Andre Samuelsbok Nettbibelen: Andre Samuelsbok 10:6, 8 lå det ved den nordlige grensen av Perea (gresk Περαία, «landet bortenfor»), mellom Syria og landet Ammon i distriktet hvor det moderne navnet er Taiyibeh, sørøst for Genesaretsjøen. I Tob samlet Jefta en del menn inntil hans brødre ønsket ham tilbake for å få hjelp til å bekjempe ammonittene.Nettbibelen: Dommernes bok 11:3-11

Tob er trolig også identisk med Isjtob som omtalt i Andre Samuelsbok 10.Nettbibelen: Andre Samuelsbok 10:6-8 Isjtob kan simpelthen bety «Tobs menn» og teksten skal derfor sannsynligvis oversettes med «mennene fra Tob» snarere enn «Isjtob».

Tob er også referert til Amarnabrevene, en gang rundt 1350 f.Kr. Det er omtrent 382 brev totalt, EA 1 til EA 382, og det er kun en hentydning til byen, ordet TuBu, og her er lederen for byen Tubu kun referert til som «mannen» av byen. Denne mannen kan ha vært en lokal leder, høvding for sin stamme, by eller region. Brevet EA 205 er fra «mannen i TuBu», og er et av 6 brev som er fra samme skriver.Moran, William L. (1987, 1992): The Amarna Letters. Johns Hopkins University Press, ISBN 0-8018-6715-0. Se Index, Introduction, Maps, etc.Amarna letters–localities and their rulers, «No. 201-206: «Ready for marching orders (1-6)»

 Referanser 

Kategori:Bibelske steder